CELEX: 22011D0114
Language: mt
Date: 2011-10-21 00:00:00
Title: Deċiżjoni tal-Kumitat Konġunt taż-ŻEE Nru 114/2011 tal- 21 ta’ Ottubru 2011 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE

22.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 341/76
               
            DEĊIŻJONI TAL-KUMITAT KONĠUNT TAŻ-ŻEE
      Nru 114/2011
      tal-21 ta’ Ottubru 2011
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 95/2011 tat-30 ta’ Settembru 2011 (1).
               
            
                  (2)
               
               
                  Ir-Regolament tal-Kummissjoni (KE) Nru 353/2008 tat-18 ta’ April 2008 li jistabbilixxi r-regoli ta’ implimentazzjoni għal applikazzjonijiet għal awtorizzazzjoni ta’ allegazzjonijiet ta’ saħħa kif stipulat fl-Artikolu 15 tar-Regolament (KE) Nru 1924/2006 tal-Parlament Ewropew u tal-Kunsill (2) għandu jiġi inkorporat fil-Ftehim.
               
            
                  (3)
               
               
                  Ir-Regolament tal-Kummissjoni (KE) Nru 983/2009 tal-21 ta’ Ottubru 2009 dwar l-awtorizzazzjoni u ċ-ċaħda ta’ awtorizzazzjoni ta’ ċerti indikazzjonijiet dwar is-saħħa mogħtija fuq il-prodotti tal-ikel u li jirreferu għal tnaqqis fir-riskju tal-mard u għall-iżvilupp u s-saħħa tat-tfal (3), għandu jiġi inkorporat fil-Ftehim.
               
            
                  (4)
               
               
                  Ir-Regolament tal-Kummissjoni (KE) Nru 984/2009 tal-21 ta’ Ottubru 2009 dwar ċaħda ta’ awtorizzazzjoni ta’ ċerti indikazzjonijiet dwar is-saħħa mogħtija fuq il-prodotti tal-ikel, minbarra dawk li jirreferu għal tnaqqis fir-riskju tal-mard u għall-iżvilupp u s-saħħa tat-tfal (4) għandu jiġi inkorporat fil-Ftehim.
               
            
                  (5)
               
               
                  Ir-Regolament tal-Kummissjoni (KE) Nru 1024/2009 tad-29 ta’ Ottubru 2009 dwar l-awtorizzazzjoni u r-rifjut tal-awtorizzazzjoni ta’ ċerti indikazzjonijiet dwar is-saħħa magħmula dwar l-ikel u li jirreferu għal tnaqqis fir-riskju tal-mard u għall-iżvilupp u s-saħħa tat-tfal (5) għandu jiġi inkorporat fil-Ftehim.
               
            
                  (6)
               
               
                  Ir-Regolament tal-Kummissjoni (KE) Nru 1025/2009 tad-29 ta’ Ottubru 2009 li ma jagħtix kunsens li jiġu awtorizzati ċerti stqarrijiet li jirrigwardaw is-saħħa fuq il-prodotti tal-ikel għajr dawk li jirreferu għal tnaqqis ta’ riskju ta’ mard u għall-iżvilupp u s-saħħa tat-tfal (6) għandu jiġi inkorporat fil-Ftehim.
               
            
                  (7)
               
               
                  Ir-Regolament tal-Kummissjoni (KE) Nru 1167/2009 tat-30 ta’ Novembru 2009 li jirrifjuta li jiġu awtorizzati ċerti stqarrijiet dwar is-saħħa li saru fuq prodotti tal-ikel u li jirreferu għal tnaqqis ta’ riskju ta’ mard u għall-iżvilupp u s-saħħa tat-tfal (7) għandu jiġi inkorporat fil-Ftehim.
               
            
                  (8)
               
               
                  Ir-Regolament tal-Kummissjoni (KE) Nru 1168/2009 tat-30 ta’ Novembru 2009 li ma jagħtix kunsens li jiġu awtorizzati ċerti stqarrijiet li jirrigwardaw is-saħħa fuq il-prodotti tal-ikel għajr dawk li jirreferu għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal (8) għandu jiġi inkorporat fil-Ftehim.
               
            
                  (9)
               
               
                  Ir-Regolament tal-Kummissjoni (KE) Nru 1170/2009 tat-30 ta’ Novembru 2009 li jemenda d-Direttiva 2002/46/KE tal-Parlament Ewropew u tal-Kunsill u r-Regolament (KE) Nru 1925/2006 tal-Parlament Ewropew u tal-Kunsill rigward il-listi ta’ vitamini u minerali u l-forom tagħhom li jkunu jistgħu jiġu miżjuda mal-ikel, inklużi supplimenti tal-ikel (9) għandu jiġi inkorporat fil-Ftehim.
               
            
                  (10)
               
               
                  Din id-Deċiżjoni ma għandhiex tapplika għal-Liechtenstein,
               
            ADOTTA DIN ID-DEĊIŻJONI:
      Artikolu 1
      Il-Kapitolu XII tal-Anness II tal-Ftehim jiġi emendat kif ġej:
      
                  1.
               
               
                  L-inċiż segwenti jkun miżjud fil-punt 54zzi (id-Direttiva 2002/46/KE tal-Parlament Ewropew u tal-Kunsill):
                  
                              “—
                           
                           
                              
                                 32009 R 1170: Ir-Regolament tal-Kummissjoni (KE) Nru 1170/2009 tat-30 ta’ Novembru 2009 (ĠU L 314, 1.12.2009, p. 36).”
                           
                        
            
                  2.
               
               
                  Dan li ġej jiġi miżjud mal-punt 54zzzu (Ir-Regolament (KE) Nru 1925/2006 tal-Parlament Ewropew u tal-Kunsill):
                  “, kif emendat permezz ta':
                  
                              —
                           
                           
                              
                                 32009 R 1170: Ir-Regolament tal-Kummissjoni (KE) Nru 1170/2009 tat-30 ta’ Novembru 2009 (ĠU L 314, 1.12.2009, p. 36).”
                           
                        
            
                  3.
               
               
                  Il-punti li ġejjin jiżdiedu wara l-punt 54zzzzz (ir-Regolament tal-Kummissjoni (UE) Nru 958/2010):
                  
                              “54zzzzza.
                           
                           
                              
                                 32008 R 0353: Ir-Regolament tal-Kummissjoni (KE) Nru 353/2008 tat-18 ta’ April 2008 li jistabbilixxi r-regoli ta’ implimentazzjoni għal applikazzjonijiet għal awtorizzazzjoni ta’ allegazzjonijiet ta’ saħħa kif stipulat fl-Artikolu 15 tar-Regolament (KE) Nru 1924/2006 tal-Parlament Ewropew u tal-Kunsill (ĠU L 109, 19.4.2008, p. 11).
                           
                        
                              54zzzzzb.
                           
                           
                              
                                 32009 R 0983: Ir-Regolament tal-Kummissjoni (KE) Nru 983/2009 tal-21 ta’ Ottubru 2009 dwar l-awtorizzazzjoni u ċ-ċaħda ta’ awtorizzazzjoni ta’ ċerti indikazzjonijiet dwar is-saħħa mogħtija fuq il-prodotti tal-ikel u li jirreferu għal tnaqqis fir-riskju tal-mard u għall-iżvilupp u s-saħħa tat-tfal (ĠU L 277, 22.10.2009, p. 3).
                           
                        
                              54zzzzzc.
                           
                           
                              
                                 32009 R 0984: Ir-Regolament tal-Kummissjoni (KE) Nru 984/2009 tal-21 ta’ Ottubru 2009 dwar ċaħda ta’ awtorizzazzjoni ta’ ċerti indikazzjonijiet dwar is-saħħa mogħtija fuq il-prodotti tal-ikel, minbarra dawk li jirreferu għal tnaqqis fir-riskju tal-mard u għall-iżvilupp u s-saħħa tat-tfal (ĠU L 277, 22.10.2009, p. 13).
                           
                        
                              54zzzzzd.
                           
                           
                              
                                 32009 R 1024: Ir-Regolament tal-Kummissjoni (UE) Nru 1024/2009 tad-29 ta’ Ottubru 2009 dwar l-awtorizzazzjoni u r-rifjut tal-awtorizzazzjoni ta’ ċerti indikazzjonijiet dwar is-saħħa magħmula dwar l-ikel u li jirreferu għal tnaqqis fir-riskju tal-mard u għall-iżvilupp u s-saħħa tat-tfal (ĠU L 283, 30.10.2009, p. 22).
                           
                        
                              54zzzzze.
                           
                           
                              
                                 32009 R 1025: Ir-Regolament tal-Kummissjoni (KE) Nru 1025/2009 tad-29 ta’ Ottubru 2009 li ma jagħtix kunsens li jiġu awtorizzati ċerti stqarrijiet li jirrigwardaw is-saħħa fuq il-prodotti tal-ikel għajr dawk li jirreferu għal tnaqqis ta’ riskju ta’ mard u għall-iżvilupp u s-saħħa tat-tfal (ĠU L 283, 30.10.2009, p. 30).
                           
                        
                              54zzzzzf.
                           
                           
                              
                                 32009 R 1167: Ir-Regolament tal-Kummissjoni (KE) Nru 1167/2009 tat-30 ta’ Novembru 2009 li jirrifjuta li jiġu awtorizzati ċerti stqarrijiet dwar is-saħħa li saru fuq prodotti tal-ikel u li jirreferu għal tnaqqis ta’ riskju ta’ mard u għall-iżvilupp u s-saħħa tat-tfal (ĠU L 314, 1.12.2009, p. 29).
                           
                        
                              54zzzzzg.
                           
                           
                              
                                 32009 R 1168: Ir-Regolament tal-Kummissjoni (KE) Nru 1168/2009 tat-30 ta’ Novembru 2009 li ma jagħtix kunsens li jiġu awtorizzati ċerti stqarrijiet li jirrigwardaw is-saħħa fuq il-prodotti tal-ikel għajr dawk li jirreferu għal tnaqqis ta’ riskju ta’ mard u ta’ riskju għall-iżvilupp u għas-saħħa tat-tfal (ĠU L 314, 1.12.2009, p. 32).”
                           
                        
            Artikolu 2
      It-testi tar-Regolamenti (KE) Nru 353/2008, (KE) Nru 983/2009, (KE) Nru 984/2009, (KE) Nru 1024/2009, (KE) Nru 1025/2009, (KE) Nru 1167/2009, (KE) Nru 1168/2009 u (KE) Nru 1170/2009 bil-lingwa Islandiża u dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Novembru 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-21 ta’ Ottubru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 318, 1.12.2011, p. 32.
      
         (2)  ĠU L 109, 19.4.2008, p. 11.
      
         (3)  ĠU L 277, 22.10.2009, p. 3.
      
         (4)  ĠU L 277, 22.10.2009, p. 13.
      
         (5)  ĠU L 283, 30.10.2009, p. 22.
      
         (6)  ĠU L 283, 30.10.2009, p. 30.
      
         (7)  ĠU L 314, 1.12.2009, p. 29.
      
         (8)  ĠU L 314, 1.12.2009, p. 32.
      
         (9)  ĠU L 314, 1.12.2009, p. 36.
      
         (*)  L-ebda rekwiżiti kostituzzjonali ma huma indikati.